**Festival-concurs**

**’’MAI CU FOLK”**

**I. OBIECTUL ŞI SCOPUL FESTIVALULUI**

**Festivalul-Concurs este conceput ca o manifestare cultural- artistică adresată grupurilor şi interpreţilor individuali de muzică folk, cu vârsta până la 30 ani, propunându-și descoperirea, lansarea şi mediatizarea unor autentice valori ale genului şi popularizarea acestora.**

**Festivalul urmăreşte atingerea unor obiective precum:**

**• identificarea și promovarea talentelor interpretativ-creative şi îmbogăţirea cu noi valori a repertoriului de gen;**

**• intensificarea stimulării, promovării şi afirmării unor modalităţi moderne de expresie artistică.**

**II. CONDIŢII DE PARTICIPARE**

**1.. Participarea în concurs poate să fie individuală sau de grup. Concursul se va desfășura pe categoriile de vârstă: 10- 12 ani; 13 -15 ani, 16-20 de ani și 21 – 30 de ani, pe cele două secțiuni (individual și grup).**

**Nu se percepe TAXA DE ȊNSCRIERE.**

**2. Fiecare participant/grup va transmite, până în data de 07 mai 2019, fişa de înscriere (anexată prezentului regulament) completată:**

**-prin fax: 0235 315 946 (in atentia RAMONEI AILIOAIEI)**

**sau**

**- la sediul Primăriei Vaslui, strada Spiru Haret, nr. 2**

**sau**

**-scanate pe adresa de mail:****ailioaiei\_r@yahoo.com**

**3. Fiecare concurent sau grup va prezenta în concurs 2 piese muzicale, compoziţii proprii sau prelucrări din creaţia românească de gen. Participanţii se vor acompania singuri, la chitară sau alte instrumente specifice muzicii folk; nu se admite acompaniament înregistrat (negativ).**

**Compozițiile proprii vor constitui un criteriu de departajare important.**

**III. ORGANIZAREA ŞI DESFĂŞURAREA FESTIVALULUI**

**Festivalul se va desfasura pe data de 12.05.2019, având ca locație Parcul Copou, incluzând în structura sa atât o componentă competitivă, cât şi una teoretică şi spectaculară.**

**Festivalul - concurs „MAI CU FOLK” va fi organizat astfel:**

**Ora: 10.00 - CONCURS DE MUZICĂ FOLK (competiție cu participarea interpreților/ grupurilor folk acceptate în concurs)**

**Ora: 18.00 - CONCERT FOLK**

**-         PREMIERE şi Recital al laureaților CONCURSULUI DE MUZICĂ FOLK**

**-         *Recital*al invitaților evenimentului:**

**- câștigătorul/câştigătorii Marelui Premiu de la ediția precedentă;**

**- invitat în recital: VASILE ŞEICARU**

**IV. JURIUL FESTIVALULUI**

**Din juriu fac parte cantautori, reprezentanți ai instituțiilor publice de profil, reprezentanţi desemnaţi de partenerii media, în proporţia stabilită de organizator.**

**Notarea pieselor se va face de către fiecare membru al juriului pe un formular special, imediat după interpretarea pieselor de către concurent. Centralizarea rezultatelor se va face de către juriu. Deciziile finale ale juriului sunt definitive şi de necontestat.**

 **V. PREMIEREA**

 **Organizatorii vor oferi trofee şi diplome pentru fiecare dintre categoriile de vârstă anterior enunţate, premiile acordate în concurs fiind următoarele:**

**·        TROFEUL Festivalului-concurs «MAI CU FOLK»**

**·        PREMIUL I**

**·        PREMIUL II**

**·        PREMIUL III**

**·        PREMIUL PENTRU CREAȚIE**

**·        PREMII SPECIALE:**

**-         fiecare profesor coordonator care şi-a înscris elevi la Festivalul- concurs MAI CU FOLK va primi DIPLOMA DE EXCELENŢĂ  si TROFEU din partea organizatorilor.**

**-         concurenţii din prima categorie de vârstă vor primi, imediat dupa prestaţia lor de pe scenă, DIPLOMA “MICUL FOLK-IST/ FOLK-IST LA DEBUT”**

**Laureații Festivalului-concurs «MAI CU FOLK» vor deschide seria recitalurilor folk din gala evenimentului, care se va desfășura pe scena Parcului Copou, începând cu ora 18.00.**

**VI. MEDIATIZAREA EVENIMENTULUI**

**Partenerii organizatorici ai evenimentului sunt: Primăria municipiului Vaslui şi Consiliul Local Vaslui, Palatul Copiilor “Constantin Didilescu” Vaslui, Inspectoralul Şcolar Judeţean Vaslui.**

**Festivalul – concurs va fi mediatizat prin spoturi şi clipuri publicitare, materiale publicitare, articole de presă, precum şi pe site-uri de profil.**